De De Pyar De: अजय देवगन, राकुल प्रीत और तब्बू की फिल्म के बारे में जाने ये खास बातें  
'दे दे प्यार दे' 17 मई को होगी रिलीज
फिल्म में अजय देवगन संग तब्बू और रकुल प्रीत आएंगी नजर
ट्रायंगल लव स्टोरी पर बेस्ड है फिल्म
इस फिल्म में आलोकनाथ (Aloknath) अजय देवगन के पिता की भूमिका में नजर आएंगे. फिल्म के ट्रेलर में अजय देवगन की उम्र 50 साल और राकुल प्रीत को 24 साल का दिखाया गया है. फिल्म में राकुल प्रीत के किरदार का नाम आयशा है. इन दोनों की उम्र में लगभग 26 साल का अंतर है. इन दोनों को एक-दूसरे से प्यार हो जाता है. जिसके बाद इनकी ये कहानी शुरू होती है.

इस फिल्म में जावेद जाफरी (Javeed Jaffrey) का भी रोल है जो ट्रेलर के शुरू होते ही दिखाई देता है. जावेद फिल्म में अजय देवगन के दोस्त का किरदार निभा रहें हैं जो कि अपने दोस्त को उम्र के अंतर को समझाते हुए नजर आता है. फिल्म में इसके अलावा अजय देवगन के दो बच्चे हैं, जिनका नाम ईशान और इशिका है. ये दोनों लगभग रकुल प्रीत की उम्र के हैं.
लव ट्रायंगल से शुरु हुई इस फिल्म में तब्बू और रकुल प्रीत की नोकझोंक को भी दिखाया जाएगा. जिससे फिल्म में ट्वीस्ट और टर्न्स आएंगे. 'सिंघम', 'गोलमाल' जैसी फिल्में देने वाले अजय देवगन की ये मोस्ट अवेटिड फिल्म 17 मई को सिनेमाघरों में रिलीज होगी.